„EGYÜTT OLVASNI JÓ”
Pályázati felhívás

Időnként azt érezheted, hogy tanárként nincs kivel megosztanod szakmai kételyeidet, kérdéseidet, töprenkedéseidet, ötleteidet; talán a sikereket sincs kivel megosztanod, holott adódnak ugye olyan ötvennyi percek is, amikor hosszú pillanatokig „lebeg az osztály”, s Te is mámorosan fordulsz ki arra a cseppnyi szünetre, s arra gondolsz, hogy ezt tényleg jó lenne elmesélni, megbeszélni, leírni...

A Babeş−Bolyai Tudományegyetem Pedagógia és Alkalmazott Didaktika Intézete pályázatot hirdet tanítóknak, magyar szakos tanároknak és tanárjelölteknek „Együtt olvasni jó!” címmel. A pályázatban irodalomórai tapasztalatok megosztását várjuk a tevékenységek forgatókönyvének beküldésével. Abban a hitben, hogy a tervek, ötletek, tapasztalatok megírása jó lehetősége a szakmai diskurzusnak, a sikeres pályamunkákat az intézet Gyakorlatközelben sorozatának ötödik kötetében publikáljuk. A kötet bemutatására és a szerzők ünnepélyes méltatására az intézet évente megrendezett neveléstudományi konferenciáján kerül sor.

A pályázat célja:
A magyar nyelv és irodalom oktatásával kapcsolatos tanári tapasztalatok megosztása kipróbált vagy tervezett tanórai forgatókönyvek és tevékenységleírások közzétételével.

A pályázat kiemelt célja, hogy az irodalomoktatás lehetőségeit különböző és változatos intézményi és tanulási helyzetekben láttassa. A szakmai tapasztalatok megosztása szempontjából tehát fontos, hogy miképpen lehet irodalmat olvasni egy összevont osztályban, szakiskolában, egy gyengébb vagy kiemelkedő színvonalúnak minősített osztályban.

A pályázat témája: Forgatókönyvek irodalomórák, olvasóműhelyek, irodalmi körök tevékenységéről; irodalmi projektek.

Célcsoport:
Gyakorló tanítók, tanárok.
Tanító- és tanárjelöltek.

A pályázat leírása, a pályamunka tartalma

Témaválasztás: A pályázat témája szabadon választható. Tartalmazhatja valamely választott szöveg tanórai olvasásának/értelmezésének forgatókönyvét szabadon választott évfolyamon, csoportban (A). Vonatkozhat tanórai vagy olvasóműhely, irodalmi kör keretében zajló tevékenységre (B), illetve irodalomolvasáshoz kapcsolódó projektekre (C).

Útmutató: 
A választott tevékenységi formától függően a tartalmi követelmények differenciálódnak.
•	Kérjük, olvassa el a pályázati kategóriákra vonatkozó A., B., C. jelölésű szövegrészeket. Itt ismertetjük az adott kategóriában benyújtandó pályázat tartalmi követelményeit.
•	A foglalkozások/tevékenységek pontos leírásához forgatókönyv-modellt és értékelési szempontokat is kínálunk.
•	A formai követelmények A pályázatok beküldése címen olvashatóak a dokumentum utolsó bekezdésében.
•	A választott kategória szerint a pályázat tartalmi és formai követelményeinek való megfelelést egy táblázatba rendezett útmutatóval ellenőrizheti. Kérjük, ezt is mellékelje.

Pályázati kategóriák:

A. Irodalmi szöveg tanórai értelmezése
A. 1. Egyetemi, magiszteri hallgatóknak (tanító- és tanárjelölteknek): tervezett tanórai vagy pedagógiai gyakorlaton kipróbált tevékenységek forgatókönyvei.
A. 2. Gyakorló pedagógusoknak (tanítóknak és magyartanároknak): kipróbált tanórai tevékenységek forgatókönyvei.
A tanóra a forgatókönyvek megtervezése/kivitelezése szempontjából nem kötődik a megszokott 50 percnyi időintervallumhoz. Vonatkozhat másfél órás tevékenységre is: ezt a szöveg értelmezési igénye és a tevékenység didaktikai kivitelezése határozza meg.

Tartalmi követelmények:

A.1. kategóriában:

EGYETEMI, MAGISZTERI HALLGATÓK (TANÍTÓ- ÉS TANÁRJELÖLTEK): tervezett vagy pedagógiai gyakorlaton megvalósított irodalomolvasási tevékenységek forgatókönyvei

A. 1.1. Adatok: a pályázó neve; az oktatási intézmény adatai (egyetem, kar, szak), a pályázó posta- és e-mailcíme, telefonszáma.
A.1.2. Rövid ismertetés (10−15 sornyi szöveg), amely tartalmazza a következő adatokat: a téma és szövegválasztás indoklása, a téma illeszkedése a tantervi követelményekhez, az évfolyam/korosztály megjelölése).
A.1.3. A tevékenység forgatókönyve a megadott szempontok és a megadott modell  figyelembevételével. A pályázathoz az irodalmi szöveget is mellékelni kell pontos bibliográfiai hivatkozással (szerző, cím, kötet, megjelenés éve, oldalszám; internetes forrás esetén a forrás pontos megjelölése és a leolvasás ideje).
A.1.4. Mellékletek: didaktikai eszközök, háttéranyagok, feladatlapok stb.

A.2. kategóriában: GYAKORLÓ TANÍTÓK, TANÁROK: kipróbált irodalomolvasási tevékenységek forgatókönyvei
A. 2.1. Adatok: a pályázó neve; az oktatási intézmény adatai (iskola neve, postacíme); a pályázó postacíme és e-mailcíme, telefonszáma.
A.2.2. Rövid ismertetés (10−15 sornyi szöveg), amely tartalmazza a következő adatokat: a téma és szövegválasztás indoklása, a téma illeszkedése a tantervi követelményekhez, az évfolyam/korosztály megjelölése).
A.2.3. A tevékenység forgatókönyve a megadott szempontok és a megadott modell figyelembevételével. A pályázathoz az irodalmi szöveget is mellékelni kell pontos hivatkozással (szerző, cím, kötet, megjelenés éve, oldalszám; internetes forrás esetén a forrás pontos megjelölése és a leolvasás ideje).
A.2.4. A tanórai tevékenység tanulási egységbe ágyazódása: a tanulási egység tervének részletes és konkrét leírása (a forgatókönyv milyen tanulási egységbe illeszkedik, milyen előzetes tudást feltételez, milyen témák feldolgozására kerül sor (előzetesen/utólag), mi az adott tanóra/tevékenység funkciója az adott tanulási egységben) és/vagy a teljes félévi munkaterv csatolása magyarázatokkal kiegészítve.

A.2.5. MELLÉKLETEK: A mellékletek közül egy – szabadon választott − beküldése kötelező.
A mellékletek olyan lehetséges kiegészítő anyagokat tartalmaznak, amelyek kötetbe szerkesztve a lehető legtöbb információt nyújthatják a tevékenységről azzal a céllal, hogy az olvasó is beavatódjék és rekonstruálhassa a tevékenységet, illetve akár ki is próbálhassa a forgatókönyvet. Emiatt a lentebb felsoroltakból minimum egy – szabadon választható − kötelező melléklete a pályázatnak. A pályázat célját tekintve viszont a gazdag háttéranyag jelentős információt szolgáltathat. A mellékletek kiegészíthetőek más jellegű, nem csak szöveg alapú háttéranyaggal is.
•	Tanulói produktumok (pl. feladatmegoldások, csoportmunka során készült produktumok, a tevékenység során készített fotók, kapcsolódó házi dolgozatok stb.)
•	Tanári napló: reflektálás a tanóra, tevékenység tapasztalataira.
•	Értékelési eljárások (szempontok, forma, módszer stb.)

Háttéranyagok a pályázat elkészítéséhez
A.1.3, A.2.3 ponthoz:
A tevékenység forgatókönyvét a következő szempontok figyelmebevételével kell elkészíteni: 
•	Részletes követelmények/Specifikus kompetenciák
•	A ráhangolódás szakaszának pontos leírása: feladat, módszer, munkaforma, indoklás/megjegyzések
•	A jelentésteremtés szakaszának pontos leírása: feladat, módszer, munkaforma, indoklás/megjegyzések
•	A reflektálás szakaszának pontos leírása: feladat, módszer, munkaforma, indoklás/megjegyzések
•	Házi feladat (ha van).
•	Mellékletek: didaktikai eszközök, háttéranyagok, szöveg, feladatlapok stb.
FONTOS: 
Az egységes szerkesztés és a pályamunkák értékelésének egységes kritériumrendszere érdekében a forgatókönyvek megírásakor vegyék figyelembe Czimer Györgyi−Balogh László: Az irodalmi alkotótevékenység fejlesztése. Magyar Tehetségsegítő Szervezetek Szövetsége, 2010. című könyvének A hatékony olvasás a tehetségfejlesztésben fejezetének 1.2.1; 1.2.2. alfejezetében található modelljeit. Internetes elérhetőség: geniuszportal.hu/content/az-irodalmi-alkototevekenyseg-fejlesztése.
A megadott forrás a forgatókönyv elkészítésekor figyelembe veendő szerkezetre, pontos adatoltságra vonatkozik (és nem a megcélzott korcsoport olvasási képességeire).

Értékelési kritériumok

A tevékenység forgatókönyvére vonatkozó értékelési szempontok és mutatók:
Szempontok	
Specifikus kompetenciák (részletes követelmények):
K.1. a részletes követelmények (specifikus kompetenciák) visszacsatolnak a tantervre	
K.2. a tanóra terve, a téma feldolgozása koherens a követelményekkel	
K.3. a követelmények megfogalmazása pontos, konkrét /például az óra folyamán/végén értékelhető	
Értékelési mutatók	
Ráhangolódás:
R.1. a választott módszer alkalmas az előzetes tudás előhívására, a témára/szövegre hangolódásra	
R.2. a feladatok/tevékenységek tartalma kapcsolódik a tanóra témájához, a szöveg kérdésfelvetéséhez	
R.3. a feladatok/tevékenységek alkalmasak a kíváncsiság, érdeklődés felkeltésére	
Jelentésteremtés:
Tartalmi szempontok:	
J.1.: a feladatok tartalma megfelel a téma/a szöveg megértésének, a feladatok relevánsak és funkcionálisak a retrospektív olvasás, az értelmezési szempontok, a jelentésteremtés szempontjából; megfogalmazásuk pontos, egyértelmű	
J.2.: a feladatok egymásra épülnek/kiegészítik egymást; a feladatok száma, típusa elégséges a jelentésteremtéshez	
Módszerek és munkaformák:
J.3. A módszerek változatosak és megfelelnek a feladatok tartalmának	
J.4. A munkaformák (egyéni, pár, csoportmunka) változatosak, megfelelnek a feladat/tevékenység/tartalom igényeinek	
J.5. A feladatok/kérdések/utasítások pontosak, egyértelműek	
Reflektálás	
R.1. a módszer(ek) alkalmasak a reflektálásra	
R.2. a feladatok tartalma alkalmas a reflektálásra	
R.3. a feladatok tartalma kapcsolódik a témához/szövegjelentéshez	
R.4. a feladatok tartalma lehetőséget ad az összegzésre és továbbgondolásra	

ÖSSZESITÉS
Tartalmi és formai követelmények
A pályázat tartalmi követelményeinek való megfelelést ellenőrző összesítés (ezt az üresen hagyott rovat kipipálásával mellékelni kell a pályázathoz). A formai követelmények A pályázat beküldése címen olvasható a dokumentum végén.

A.1. kategória: egyetemi hallgatóknak

Kód	Követelmény	Megfelelés kipipálva	
A.1.1.	Adatok		
A.1.2	Ismertetés		
A.1.3	A tevékenység forgatókönyve, szöveg		
A.1.4.	Mellékletek		
A.1.5.	Szakirodalom		
A.1.6.	Más, fontosnak ítélt melléklet (kérjük megnevezni):		
	Formai követelmények		

A.2. kategória: gyakorló tanítóknak és tanároknak

Kód	Követelmény	Megfelelés kipipálva	
A.2.1.	Adatok		
A.2.2	Ismertetés		
A.2.3	A tevékenység forgatókönyve, szöveg		
A.2.4.	Tanulási egységbe ágyazódás (pontos leírás vagy a munkaterv csatolása magyarázatokkal)		
A.2.5.	Egy melléklet a felkínált alternatívákból (meg kell nevezni):		
A.2.6.	Szakirodalom		
A.2.7.	Más, fontosnak ítélt melléklet (kérjük megnevezni):		
	Formai követelményeknek való megfelelés		

B. Olvasóműhelyek, irodalmi körök
Gyakorló pedagógusoknak (tanítóknak és magyar szakos tanároknak): olvasóműhelyek, irodalmi körök tevékenységei

A pályázat tartalma:
B.1. Adatok: a pályázó neve; az oktatási intézmény adatai, az intézmény postacíme; a pályázó postacíme és e-mailcíme, telefonszáma.
B.2. Az olvasóműhely, irodalmi kör ismertetése
B.2.1.  Rövid indoklás és leírás: az olvasóműhely, irodalmi kör működtetésének célja, hiánypótló jellege, milyen igényekre válaszol; a résztvevők verbuválásának módja; ütemterv (mióta működik, milyen rendszerességgel) stb. 1−1,5 oldalnyi terjedelemben) 
B.2.2. Az olvasóműhely/irodalmi kör programjának részletes leírása (kapcsolódása a tanórai tevékenységekhez: kiegészíti, független attól stb.; témák, szövegek, szövegválasztás, tevékenységtípusok; indoklás), 2−3 oldalnyi terjedelemben.
B.3. Egy foglalkozás tervének pontos, adatszerű leírása.
B.4.Tanulói produktumok (pl. feladatmegoldások, csoportmunka során készült produktumok, szövegértelmezések, a tevékenységhez kapcsolódó kreatív írások, fotók stb.)
B.5. Más, fontosnak ítélt mellékletek.

Nem kötelező melléklet:
•	Tanári napló: reflektálás az olvasóműhely, irodalmi kör tapasztalataira.
•	Más kiegészítő anyagok, amelyeket a pályázó fontosnak ítél.

Háttéranyagok a pályázat elkészítéséhez
B. 3. Egy foglalkozás tervének pontos leírása: olyan leírási formát kell választani, amely pontosan láttatja az adott tevékenység szerepét és helyét az olvasóműhely/irodalmi kör B.2.2. pontban leírt programjában, ugyanakkor tartalmazza a tevékenység egyes mozzanatainak leírását, a feladatokat, a módszert, tanulásszervezési eljárást stb. Az A.1., A.2. kategóriában (lásd a bibliográfiát a Háttéranyagok a pályázat elkészítéséhez bekezdésben) megadott modell is követhető, de más forma is választható.
A foglalkozás leírásakor – bármilyen forma esetén – követendőek a következő szempontok:
•	Részletes követelmények/specifikus kompetenciák
•	A ráhangolódás szakaszának pontos leírása: feladat, módszer, munkaforma, indoklás/megjegyzések
•	A jelentésteremtés szakaszának pontos leírása: feladat, módszer, munkaforma, indoklás/megjegyzések
•	A reflektálás szakaszának pontos leírása: feladat, módszer, munkaforma, indoklás/megjegyzések
•	Otthoni feladat (ha van).
•	Mellékletek: didaktikai eszközök, háttéranyagok, szöveg, feladatlapok stb.

A pályázat tartalmi követelményeinek való megfelelést ellenőrző összesítés (ezt az üresen hagyott rovat kipipálásával mellékelni kell a pályázathoz):

Kód	Követelmény	Megfelelés kipipálva	
B.1.	Adatok		
B.2./B.2.1.	A program ismertetése: rövid indoklás, leírás		
B.2./B.2.2.	A program ismertetése: Az olvasóműhely/irodalmi kör programjának részletes leírása		
B.3.	Egy foglalkozás tervének pontos leírása		
B.4. 	Tanulói produktumok		
B.5.	Más, fontosnak ítélt mellékletek (nevezze meg):		
B.6.	Szakirodalom		
	Formai követelmények betartása		

C. Irodalmi projektek
Gyakorló pedagógusoknak (tanítóknak és magyar szakos tanároknak): irodalmi projektek leírása, ismertetése (heti vagy hosszabb ideig zajló projektek).

A projekt témája szabadon választható:
Tanítóknak ajánlott témák: tematikus projektek, olvasásprojektek, helytörténettel egybekapcsolt projektek, több művészeti ágat bevonó irodalmi projektek stb.
Tanároknak ajánlott témák: pályakép, stílusirányzatok/művészeti ágak, toposzok, motívumok, helytörténettel egybekapcsolt irodalmi projektek, olvasásprojektek, tematikus projektek stb.
A felsoroltak csak példák, más irodalomoktatáshoz kapcsolódó projekttémát is lehet választani/ismertetni.

C. 1. Adatok: a pályázó neve; az oktatási intézmény adatai, az intézmény postacíme; a pályázó postacíme és e-mailcíme, telefonszáma.
C.2. A projekt leírása:
C.2.1. A projekt célja; indoklás (a célok kifejtésekor a következő szempontok átgondolását javasolhatjuk példaként: interdiszciplináris/transzdiszciplináris megközelítés; tanulói érdeklődés;  aktív, életszerű tanulás lehetősége; tantervi tartalmakhoz illeszkedés: kiegészítés, új nézőpontok érvényesítése; „újabb” tudásterületek feltárása, készségek, képességek fejlesztése stb.)
C.2.2. Témaválasztás: a tanulók témaválasztásba bevonásának módja, a témaválasztás indoklása, a téma kapcsolata a tantervi tartalmakkal, illetve a tanulókat érdeklő valós élethelyzetekkel/kérdésekkel;
C.2.3.  Előkészítés és tervezés: a téma altémái, résztémái és megközelítési módjuk; az altémák, résztémák feldolgozásának megfelelő tevékenységformák megbeszélése; adatok, forrásanyagok gyűjtésének megtervezése, eszközök, módszerek, új tanulási színterek; csoportszerveződés és/vagy egyéni tevékenységek, feladatmegosztás, a feladatok pontosítása, ütemterv részhatáridőkkel, a lehetséges és közzétehető produktumok terve;
C.2.4. A projekt folyamata: a csoportok projektterveinek elkészítése, egyeztetés, feladatmegosztás, határidők; folyamat közbeni egyeztetések: kooperáció csoporton belül, csoportok között, a tanár részvétele: nyomon követés, visszacsatolás, segítségnyújtás. 
C.2.5. Abban az esetben, ha a projekt megvalósítása során az iskolai tevékenységbe ún. projekt-órák épülnek be, minimum egy, iskolai keretekben megvalósuló projekt-tevékenység konkrét leírását is csatolni kell a pályázathoz.
C.2.6. Közzététel és értékelés: a projekt termékeinek elkészítése, közzétételének módja (a produktumokból mellékelni kell minimum hármat (például írott formában, fotón stb.).
C.2.7. A projekt zárása: önértékelés, értékelés, visszacsatolás.
C.3. Szakirodalom pontos forrásjelzéssel.

Háttéranyagok a pályázat elkészítéséhez

A céltól, témától és kivitelezéstől függően a projektek rendkívül változatosak lehetnek. Így leírásuk is többféle formában lehetséges. Emiatt a C.2. A projekt leírása alpontban kötelezően a dőlt betűvel kiemelt szempontokat kell figyelembe venni (cél, témaválasztás, előkészítés és tervezés, folyamat, értékelés). A jelzett szempontokhoz rendelt mutatók viszont csak támpontokat kínálnak a projekt leírásához. A megvalósított projekttől függően a pályázat összeállításakor indokolni lehet az egyes mutatók elhagyását, egyesek kiemelését, akár a szempontsor kiegészítését más elemekkel.
 
C.2.5. pont magyarázata: a projektek kivitelezésének egyik lehetősége, hogy az egyes résztémák, feladatok nem csak iskolán kívüli tevékenységként/feladatként valósulnak meg, hanem a projekt-tevékenység kiegészül az oktatási tevékenységbe ágyazott projekt-órákkal. Ha a pályázatban beküldött projekt ilyen jellegű, a pályázathoz mellékelni kell egy projekt-óra forgatókönyvét az A 1.3., A.2.3. pontban megadott minta alapján.

A projekttanulásra (tervezés, folyamat, értékelés) vonatkozóan a következő – de természetesen más forrásokkal is kiegészíthető − szakirodalmat ajánljuk átböngészésre:
•	Bárdossy Ildikó, Dudás Margit, Pethőné Nagy Csilla, Priskinné Rizner Erika: A kritikai gondolkodás fejlesztése – az interaktív és reflektív tanulás lehetőségei. Tanulási segédlet pedagógusok és pedagógusjelöltek számára a saját élményű tanuláshoz. Pécsi Tudományegyetem, Pécs, 2002, 383 p.
http://pedtamop412b.pte.hu/files/tiny_mce/File/KG1.pdf
•	Bárdossy Ildikó, Dudás Margit, Pethőné Nagy Csilla, Priskinné Rizner Erika (szerk.): A kritikai gondolkodás fejlesztése - az interaktív és reflektív tanulás lehetőségei II. kötet. 167 p.
http://pedtamop412b.pte.hu/files/tiny_mce/File/KG2.pdf
A pályázat tartalmi követelményeinek való megfelelést ellenőrző összesítés (ezt az üresen hagyott rovat kipipálásával mellékelni kell a pályázathoz). A formai követelmények A pályázat beküldése címen olvashatóak a dokumentum végén.
Kód	Követelmény	Megfelelés kipipálva	
C.1.	Adatok		
C.2.	A program ismertetése		
C.2.1.	A projekt célja, indoklás		
C.2.2.	Témaválasztás		
C.2.3	Előkészítés és tervezés		
C.2.4.	A projekt folyamata		
C.2.5.	Projekt-órák		
C.2.6. 	Közzététel és értékelés		
C.2.7.	A projekt zárása		
C.3. 	Szakirodalom		
	Formai követelmények betartása		

A pályázat leadásának határideje: 2014. április 30.

A pályázatok beküldése

A pályamunkákat elektronikus formában és nyomtatott változatban kell elküldeni: e-mailhez csatolva a ferenczirita@yahoo.com címre;
2) Postai küldeményként a Pedagógia és Alkalmazott Didaktika Intézet címére:
Fóris-Ferenczi Rita
Facultatea de Psihologie și Științe ale Educației, Departamentul de Pedagogie şi Didactică Aplicată
400029 Cluj-Napoca, str. Sindicatelor nr. 7., jud. Cluj
A borítékra írják rá a pályázat címét: „Együtt olvasni jó!”

Formai elvárások:
Az anyagok elektronikus elküldésekor a következő formai követelményekhez kell igazodni:
A dokumentum elrendezése, a szöveg megszerkesztése:
•	a pályázati anyagot egyetlen dokumentumban kell elküldeni, amelynek címe magában foglalja a pályázati kategóriát, a pályázó nevét és a pályázat címét. Pl. A1_Kovacs_Magda_egyuttolvasnijo
•	A dokumentumnak tartalmaznia kell az adott pályázati kategóriában megjelölt tartalmi elemeket: alcímként kóddal jelölve. Például: C.2.1. A projekt célja, indoklás – a főszöveggel azonos formátumban és betűméretben.
•	A kéziratokat másfeles sorközzel, A4-es (210x297 mm) formátumban, Times New Roman, 12 pontos betűméretbe szedve kell szerkeszteni.
•	Szakirodalom. 
A szakirodalmi hivatkozást kétféleképpen jelezzük: a szövegben és a szöveg végén. Mindkettő esetében mérvadónak az APA szabályrendszert tekintjük.
A szövegbeli hivatkozás követelményei:
•	Egy szerző esetén a hivatkozás a szerző és évszám megadásával történik. Például: (White, 2004), vagy White (2004) azt állítja, hogy...
•	Két szerző esetén „és” szóval kötjük össze a neveket. Például: (White és Black, 1998)
•	Ha 3−5 szerző van, akkor első alkalommal minden vezetéknevet kiírunk, a második hivatkozástól már csak az első vezetéknév és a „mtsai” vagy „et al.” kifejezést használjuk. Például: (White, Black, Brown és Pink, 2009) először és utána (White és mtsai, 2009). 
•	Ha egy szerzőtől egyszerre több munkára is hivatkozunk, akkor a zárójelen belül az évszámokat kronologikusan tüntetjük fel. Például: (White, 1999, 2004, 2005).
•	Klasszikus műveknél, ha lehet, feltüntetjük az eredeti megjelenés évszámát. Például: (White, 1898/2006).
•	Ha év nélkül megjelent műre hivatkozunk, akkor a mű mellé ezt megjegyezzük, magyarul „é.n.”, angolul „n.d.” jelöléssel.
•	Ha szó szerint idézünk, akkor feltüntetjük a pontos oldalszámot is, átfogóbb utalás esetén a fejezetszámot is. Például: (White, 2010, 236; White, 2010, 4. fej.)
•	Ha további irodalomra teszünk utalást, akkor a „lásd” vagy „v.ö.” (vesd össze), angolul pedig a „see” kifejezéseket használjuk.
A szövegvégi hivatkozást Szakirodalom elnevezéssel jelöljük.
•	Folyóirat. White, A.B., Black, C. (2008): Emotional self-regulation behavior during separation procedure in 22-month-old children. Journal of Child Psychology, 54, 234−245.
•	Könyv. Fehér E. (2011): Az iskolai siker titkai. Schola Kiadó, Kolozsvár
•	Szerkesztett könyv. Barna Gy., Zöld F. (2009): Az inklúzió lehetőségei az alternatív iskolákban. In Fehér E., Fekete H. (szerk. /angolul ed. vagy eds.): Az alternatív oktatás időszerű problémái. Schola Kiadó, Kolozsvár, 278−314.
•	Online források. White, A.B. (2009): Semantic integration of visual information during educational process. TheEdulex. http://www.utopia.com/talentum/lpb/theedulex/essay/ (2011.11.23.)
A szövegbeli és szövegvégi hivatkozások között teljes egyezésnek kell lennie, vagyis mindkettőben szerepelnie kell minden hivatkozásnak.
Az ábrákat és táblázatokat arab számokkal jelöljük, a szövegben utalni kell rájuk. A számozást ábrák esetében a bal alsó sarokban jelöljük, táblázatok esetén a bal felső sarokban. Minden számozás mellé egy rövid leíró címet, esetleg rövid jelmagyarázatot kell illeszteni. A mellékleteket arab számokkal jelöljük, rövid címmel vagy magyarázattal.